CELEX: 62020TN0753
Language: hu
Date: 2020-12-21 00:00:00
Title: T-753/20. sz. ügy: 2020. december 21-én benyújtott kereset – Green Power Technologies kontra Bizottság

2021.2.15.   
            
            
               HU
            
            
               Az Európai Unió Hivatalos Lapja
            
            
               C 53/59
            
         
      2020. december 21-én benyújtott kereset – Green Power Technologies kontra Bizottság
      (T-753/20. sz. ügy)
      (2021/C 53/76)
      Az eljárás nyelve: spanyol
      
         Felek
      
      
         Felperes: Green Power Technologies, SL (Bollullos de la Mitación, Spanyolország) (képviselő: A. León González és A. Martínez Solís ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  ismerje el és mondja ki, hogy az OLAF a 2018. július 9-i jelentésével, a Bizottság pedig a megindított visszatérítési eljárás keretében az említett jelentést ratifikáló és érvényesítő határozatával megsértette az uniós vívmányokat, következésképpen semmisítse meg az említett jelentést és a Bizottság által indított eljárást;
               
            
                  —
               
               
                  ismerje el és mondja ki, hogy a felperes megfelelő módon eleget tett azon szerződéses kötelezettségeinek, amelyek a POWAIR projektből (256759. sz. projekt) erednek, következésképpen nyilvánítsa támogathatóknak azokat a kiadásokat, amelyek visszatérítését a Bizottság által kibocsátott 3242010798. sz. és 3242010800. sz. terhelési értesítőkkel kérik;
               
            
                  —
               
               
                  a fentiekre figyelemmel állapítsa meg, hogy a Bizottság 175 426,24 euró összeg tekintetében kibocsátott követelése megalapozatlan és visszaélésszerű, következésképpen semmisítse meg az ez utóbbi által kibocsátott 3242010798. sz. és 3242010800. sz. terhelési értesítőket, valamint a 2019. május 24-i előzetes tájékoztató levelet [Ares (2019)3414531], amely a fent említett és az azokat követő aktusok alapját képezi, és
               
            
                  —
               
               
                  másodlagosan, amennyiben nem kerül megállapításra a terhelési értesítők semmissége, állapítsa meg a Bizottság jogalap nélküli gazdagodását;
               
            
                  —
               
               
                  a Bizottságot kötelezze a költségek viselésére, illetve amennyiben a jerlen keresetben foglalt kérelmeknek nem ad hely, mellőzze a felperes kötségek viselésére való kötelezését, a jelen ügy összetettségére, valamint az abban szereplő ténybeli és jogi kétségekre figyelemmel.
               
            
         Jogalapok és fontosabb érvek
      
      A jelen kereset, először is, arra irányul, hogy a Törvényszék ismerje el és állapítsa meg, hogy az OLAF megsértette az uniós vívmányokat, és ezen elismerést követően semmisítse meg a fent említett jelentést [ref. B.4(2017)4393 OF/2015/0759/B4. sz. ügy].
      A jelen keresetben a felperes azt is kéri az EUMSZ 272. cikk alapján, hogy a Törvényszék ismerje el és mondja ki, hogy megfelelően teljesítette azokat a szerződéses kötelezettségeit, amelyek a hetedik kutatási és technológiafejlesztési keretprogramból („FP7”) mint a POWAIR projekt (256759. sz. projekt) résztvevőjét terhelték, következésképpen a Törvényszék ismerje el, hogy nincs helye a Bizottság által kibocsátott 3242010798. sz. és 3242010800. sz. terhelési értesítésekben követelt összegek visszafizetésének és késedelmi kamat megfizetésének.
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, az Európai Unió alapvető jogainak megsértésére alapított jogalap
                  
                              —
                           
                           
                              A felperes e tekintetben azt állítja, hogy a jelen ügyben nyilvánvalóan megsértették a Szerződések, valamint az uniós vívmányok által garantált alapvető jogokat. Ebben az értelemben nem csak hogy azösszes olyan kiadás támogatható, amelyek visszatérítését követelik, mivel minden projektet teljes egészében végrehajtottak, hanem olyan vitathatatlan hibák is merültek fel az eljárás lefolytatása során, amelyek az uniós vívmányok megsértésének minősülnek.
                           
                        
            
                  2.
               
               
                  A második, a visszakövetelt összegek támogathatóságára alapított jogalap
                  
                              —
                           
                           
                              A felperes e tekintetben azt állítja, hogy az OLAF és a Bizottság olyan megállapításokat tesz, amelyek legalább annyira jelentéktelen, mint amennyire téves kérdéseken alapulnak.
                           
                        
                              —
                           
                           
                              A felperes azt is állítja, hogy sem az OLAF, sem pedig a Bizottság nem értette meg jól technológiai alapú üzleti modelljét, az OLAF által vezetett vizsgálat szakaszában kifejtett érvelése ellenére sem. Ily módon a végleges jelentésben szereplő bizonyos megállapítások megfogalmazásából, amelyeket a Bizottság igaznak tartott a megindított kontradiktórius eljárásokban, számos olyan bizonyíték következett, amelyek a felperes támogatott tevékenysége valóságának téves és elferdített értékeléséből eredtek.
                           
                        
                              —
                           
                           
                              Mindenestre meg kell állapítani, hogy téves az OLAF azon következtetése, miszerint a GPTech nem rendelkezik olyan rendszerrel, amely lehetővé tenné az egyes támogatott projektek végrehajtási költségeinek megismerését.
                           
                        
            
                  3.
               
               
                  A harmadik, a visszakövetelt összegek támogathatóságára alapított jogalap
                  
                              —
                           
                           
                              A felperes e tekintetben kategorikusan tagadja, hogy megsértette volna szerződéses kötelezettségeit.
                           
                        
                              —
                           
                           
                              A felperes azt állítja, hogy saját forrásainak nagy részét a projektben való részvételre kellett fordítania. Az elvégzett munkák jelentős hatással voltak a vállalkozás munkavállalóira, és hozzájárultak a technológiai terv fejlesztéséhez. Más szóval, végső soron az, hogy a K & F támogatásai nem csak arra irányulnak, hogy gazdasági hatásokat gyakoroljanak a vállalkozásra, hanem arra is, hogy technológiai hatásokat is, nyilvánvalóan végbement a jelen ügyben.
                           
                        
                              —
                           
                           
                              A felperes azt állítja, hogy az OLAF naivan és megkülönböztetés nélkül használja fel az olyan konkrét tevékenységekre szánt idő szubjektív becslését, mint a projektben való részvétel fokának mennyiségi mértékét, úgy próbálva meg felhasználni a feladatokban való részvétel százalékos mutatóit, mint e részvételi fok mértékét, miközben az ilyen részvételi fokra vonatkozó egyik műszaki mellékletben sem található semmiféle kötelezettségvállalás.
                           
                        
            
                  4.
               
               
                  A negyedik, a megfelelő ügyintézéshez való jog (a Charta 41. cikke) és a védelemhez való jog (a Charta 47. és 48. cikke) megsértésére alapított jogalap
                  
                              —
                           
                           
                              Az OLAF végleges jelentésének 16. mellékletét, valamint a Bizottság észrevételeit illetően a felperes azt állítja, hogy megsértették az indokolási kötelezettséget, aminek okán hibás a jelen visszatérítési eljárás.
                           
                        
                              —
                           
                           
                              A felperes szerint azok a következtetések, amelyekre az OLAF és a Bizottság jutott, olyan iratokon alapulnak, amelyek nem tükrözik sem a projekt teljességét, sem annak valóságát, ami azért van, mert azok csak a POWAIR projektet alkotó tevékenységek egy részére vonatkoznak, tekintve, hogy azok egy olyan kezdeti dokumentáción alapulnak, amely nem használható a projekt végleges végrehajtásának értékeléséhez, illetve mert azok úgy jelölik meg az iratok szerzőit, hogy Word fájlok metaadatait használják fel, amelyek nem tükrözik a valóságot.
                           
                        
            
                  5.
               
               
                  Az ötödik, a Bizottság jogalap nélküli gazdagodására alapított jogalap, amely azért következett be, mert a projekteket végrehajtották és befejezték, amint azt a számviteli jelentések is igazolják.